Duniya Za ta Shiga Uku Idan Donald Trump Ya Zama Shugaba - Obama | AL'UMMATA Mujallar Hausa Lamba Daya
Duniya Za ta Shiga Uku Idan Donald Trump Ya Zama Shugaba – Obama
By Jamila Mustapha Last updated Nov 3, 2016
Shugaban kasan Amurka Barack Obama ya yi kira ga mutanen kasar musamman ma ‘yan jam’iyyar Democrats da su fito kwansu da kwarkwatarsu domin su zabi Hillary Clinton, inda ya yi masu gargadi cewa al’ummar duniya gaba daya za ta shiga uku idan dan takara jam’iyyar Republican Donald Trump ya zama shugaban kasar.
Ya fadi haka ne yayin da yake magana a wajen yakin neman zaben Hillary Clinton a jahar North Carolina da ke kasar.
Obama ya gargadi ‘yan jam’iyyar Republican da su guji jazawa duniya jangwamgwama. Ya kara da cewa Trump Hatsari ne ga ‘yancin ‘yan kasar na yin walwala.
Sai dai da alama wannan magana ba ta yi wa Donald Trump dadi ba, ya fadawa Obama da ya guji yi wa Clinton yakin neman zabe ya mayarda hankali kan mulkin kasar. Ya kuma kara da cewa su dai abun da suka sani shi ne babu wanda zai iya jure mulkin Obama na wasu shekara hudun.
Sannan ya shaidawa magoya bayansa cewa Clinton ta fara tabuwa a ‘yan kwanakin nan.
A ranar Talata mai zuwa ne dai mutanen kasar Amurka za su fito su kada kuri’unsu a zaben da ake ganin sai ya fi kowanne zafi a tarihin kasar, domin kuwa kuri’un ra’ayin jama’a game da ‘yan takarar a ‘yan kwanakin nan ya nuna sun yi canjaras.
Tsohon Shugaban Kwastam Ya Mayar wa da Gwamnatin Tarayya N1bn
Dariya Zalla: Na manta Takalmi na
Harin ‘Yan Bindiga Ba Zai Hana Mu Yakar Rashawa Ba –…
Shekaru Biyu Da Mulkin APC: Nasara Ko Koma Baya? – Dahiru…